

**Projektu uzraudzības komisijas sēdes protokols**

Ādažu novadā, 2025. gada 17.jūnijā  Nr. ĀNP/1-7-5/25/19

**Sēdi vada:** Komisijas priekšsēdētāja p.i. V.Bulāns

**Piedalās:** Komisijas locekļi: K.Miķelsone, E.Kāpa, S.Mūze, I.Pērkone, G.Miglāns, L.Bernāns

**Nepiedalās:** G.Porietis

**Uzaicināti:** I.Plikgalve, G.Dundure, A.Vinogrādova

**Protokolē:** I.Krūzmane

**Sēde notiek:** attālināti MS Teams vidē

**Sēde sākās:** sākās plkst. 11.00 un tika slēgta plkst.12:15

DARBA KĀRTĪBA

1. Aktuāli par staciju 2.0 projektiem.
2. Par informatīvo plakātu izvietošanu projektos.

SANĀKSMES GAITA

|  |  |  |
| --- | --- | --- |
|

|  |
| --- |
| 1. **Aktuāli par staciju 2.0 projektiem**
 |

(I.Plikgalve)I.PLIKGALVE informē, ka pēc sarunas ar Satiksmes ministriju un CFLA, ir zināms, ka tiks palaisti MK grozījumi, kuri varētu tikt saskaņoti šajā mēnesī, kas paredz otrās atlases kārtas izsludināšanu jūlija sākumā, nevis septembrī, kā bija iepriekš plānots. Kā arī plānots, ka varētu tikt iestrādāti grozījumi attiecībā uz tuneli un funkcionālajiem savienojumiem kā attiecināmās izmaksas. Projekta iesniegšanai tiks paredzēti 3 mēneši, t.i. septembra beigas, tāpēc šobrīd jāplāno izsludināt visus projektēšanas iepirkumus.Saskaņā ar izmaiņām MK noteikumos var paredzēt veloceļa būvniecību no Carnikavas līdz A1, posma garums 3km, potenciālās izmaksas 1.2 milj EUR, var paredzēt tuneli zem sliedēm – potenciālās izmaksas 1 milj. EUR, atjaunojot tā projektu, pastāv risks, ka VAS “Latvijas dzelzsceļš” izvirzīs jaunas prasības. Šobrīd projekta izmaksas sastāda 490 000 EUR, t.sk. pašvaldības 122 549 EUR, ERAF 367 451 EUR. Kopā 2 690 000 EUR (ERAF 2milj. EUR- Carnikavai maksimāli pieejamais). Jāparedz līdz 2500 EUR izmaksu un ieguvumu analīzei.K.MIĶELSONE precizē tuneļa nepieciešamību saskaņā ar Carnikavas nākotnes plānojumu- šobrīd tas apkalpotu tikai mazu daļu sabiedrības. Precizē iekļaušanos laika grafikā, veicot IIA. Aicina izskatīt veloceļa standarta samazinājumu, lai iekļautos plānotajā finansējumā. Aicina izskatīt rīcības variantus gadījumam, ja ERAF finansējums būtu 20%-30%. Norāda uz bažām par lielu sadārdzinājumu, ko iespējams, ka būs jāsedz no pašvaldības finanšu līdzekļiem.I.PLIKGALVE norāda, ka IIN veikšana termiņus neietekmē, taču būvprojekta izstrāde ir jāuzsāk paralēli projekta pieteikuma gatavošanai. Projektēšanas iepirkums jāizsludina jūlijā, lai tā rezultātu pievienotu septembrī projekta pieteikumam.KOMISIJA precizē šķēršļu un apgrūtinājumu- gāzes vadu, augstsprieguma elektrolīnijas kabeļa, plānoto kanalizācijas un ūdensvadu novietojumu ceļa malās veloceliņa maršrutā. Diskutē par celiņa novietojumu un aizsargbarjeru nepieciešamību.KOMISIJA piekrīt ierosinājumam skatīt projektu bez tuneļa izbūves, bet papildinot to ar veloceliņa izbūvi no Carnikavas līdz perspektīvajam A1 šosejas pārvadam gar P1 šoseju.I.PLIKGALVE secina, ka, paredzot 1.8 milj. EUR projektam, pašvaldības līdzfinansējums sastādīs 450 000 EUR.I.PLIKGALVE informē par plānotajām papildus aktivitātēm Gaujas stacijas projektā, kas iekļautas saskaņā ar lūgumu no iedzīvotāju puses: Skautu ielas pārbūve 1.1 km garumā, potenciālās izmaksas 800 000 EUR, Jūraskrastu ielas pārbūve 150m garumā, potenciālās izmaksas 65 000 EUR. Šobrīd projekta izmaksas sastāda 750 000 EUR, t.sk. pašvaldības 187 575 EUR, ERAF 562 425 EUR. Kopā 1 615 000 EUR (ERAF 1 211 089 EUR). Jāparedz līdz 2500 EUR izmaksu un ieguvumu analīzei. Norāda uz esošo ielu stāvokli un nepieciešamību to uzlabot, precizē, ka šīs papildus aktivitātes palielina Gaujas stacijas projekta izmaksas par 210 000 EUR.I.PLIKGALVE informē, ka VAS “Latvijas Dzelzsceļš” neatbalsta ietves izbūvi gar sliedēm drošības apsvērumu dēļ, tā vietā ietves izbūve tiek plānota gar Viršu ielu. Vēlams savienojums no privātas Vīnkalnu ielas līdz Dzirnupes ielai. Tiks skaņots atbalstīt lūgumu savienojumam 40m garumā caur privātu zemes gabalu. Projekta izmaksas šis aktivitātes nesadārdzina.Precizē, ka šobrīd nav skaidrs, kā rīkoties ar staciju Lilastē, par kuru dzelzceļa tehniskā inspekcija ir uzstādījusi prasību par skaņas, gaismas signālu ierīkošanu uz gājēju pārejas, kas būtiski sadārdzina projektu, par ko ir nosūtīta vēstule, bet atbilde vēl nav saņemta. Informē, ka Garciemā ūdens vada un kanalizācijas pieslēguma ierīkošanai nepieciešami saskaņojumi ar mājas dzīvokļu īpašniekiem.Informē, ka ir nepieciešams veikt izmaksu un ieguvumu analīzi Garciemā, Carnikavā un Gaujā, rosina veikt vienu kopēju cenu aptauju, ieplānojot budžetā kopā 7 500 EUR no konta atlikuma.I.PLIKGALVE precizē, ka kopā par visiem projektiem aptuvenais pieaugums pašvaldības līdzfinansējumam uz šo brīdi sastāda 600 000 EUR.**KOMISIJA NOLEMJ:** **1) Atbalstīt virzīt Carnikavas stacijas projektu bez tuneļa izbūves, bet papildinot to ar veloceliņa izbūvi no Carnikavas līdz perspektīvajam A1 šosejas pārvadam gar P1 šoseju, paredzot 1.8milj. EUR projektam, no kura pašvaldības līdzfinansējums sastāda 450 000 EUR.****2) Atbalstīt Gaujas stacijas projekta virzīšanu, iekļaujot papildus aktivitātes- Skautu un Jūraskrastu ielu pārbūvi, paredzot aptuveni 1.6milj. EUR projektam, no kura pašvaldības līdzfinansējums sastāda 403 911 EUR.****3) Atbalstīt ietvju izbūvi gar Viršu ielu, savienojuma izbūvi no Vīnkalnu ielas līdz Dzirnupes ielai, uzdot G.Miglānam uzrunāt īpašnieku savienojuma ierīkošanai caur privātu zemes gabalu.****4) Uzdot APN pieteikumā iekļaut papildus izmaksas, kas saistītas ar dzelzsceļa tehniskās inspekcijas prasībām.****5) Uzdot G.Miglānam sazināties ar Mežgarciema 21. un 31. mājas dzīvokļu īpašniekiem ūdens vada un kanalizācijas pieslēgumu ierīkošanas saskaņošanai.****6) Uzdot APN veikt vienu kopēju izmaksu un ieguvumu analīzes cenu aptauju Gaujas, Garciema un Carnikavas stacijām, paredzot 7500 EUR no konta atlikuma.****7) Uzdot Valērijam Bulānam 18.jūnija Finanšu komitejā informēt par esošo situāciju staciju 2.0 projektos.**

|  |
| --- |
| 1. **Par informatīvo plakātu izvietošanu projektos**
 |

(I.Pērkone)I.PĒRKONE informē par norādījumiem par vizuālu plakātu izvietošanas nepieciešamību pie būvdarbu teritorijas ES projektos, domājot par iedzīvotāju informēšanu, kas papildinātu būvtāfeli un CFLA plakātu. Iepazīstina ar provizorisko plakāta noformējumu ar padziļinātāku informāciju un projektiem. Iepazīstina ar projektiem, kas tuvākajā laikā pārtaps par būvprojektiem, un potenciālajām plakātu izvietošanas vietām.G.DUNDURE rosina plāksni gatavot tādā pašā izmērā, kāda tā ir CFLA prasībām- 1.2x1.8m, pieņemot, ka to var novietot blakus, plānojot aptuveni līdz 300EUR izmaksas tāfelei.E.KĀPA norāda, ka informācija nedrīkst būt pārāk daudz – tai jābūt viegli uztveramai. Izsaka bažas par sarežģījumiem informācijas aktualizēšanai.V.BULĀNS rosina tāfeles vietā norādīt QR (ātrās atbildes) kodu, kas tiktu sasaistīts ar projekta aktualitātēm.A.VINOGRĀDOVA rosina izmantot CFLA plakāta maketēšanas platformā pieejamo QR koda ģeneratoru.**KOMISIJA NOLEMJ: uzdot APN izskatīt iespēju aktuālo projekta informāciju sasaistīt ar QR kodu projekta plakātā.** |

Komisijas priekšsēdētāja p.i. V.Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU